b'\n_START_ARTICLE_\nLohjan Kisa-Veikot\n_START_SECTION_\nJ\xc3\xa4\xc3\xa4kiekko\n_START_PARAGRAPH_\nJ\xc3\xa4\xc3\xa4kiekkoa Kisa-Veikoissa on pelattu jo 1950-luvulla, ja oman yhdistyksen Lohjan Kisa-Veikot J\xc3\xa4\xc3\xa4kiekko ry:n alle siirryttiin vuonna 1992. Seuran naisten edustusjoukkue pelasi SM-sarjassa vuosina 2008\xe2\x80\x932012. Miesten edustuskiekkoilu oli Lohjan J\xc3\xa4\xc3\xa4ankkojen vastuulla kaudelle 2010-2011 asti jonka j\xc3\xa4lkeen miesten ja naisten toiminnasta on vastannut Lohjan Kisa-Veikot Edustusj\xc3\xa4\xc3\xa4kiekko ry. LoKV harjoittelee ja pelaa Lohjan ja Kisakallion j\xc3\xa4\xc3\xa4halleissa.\n_START_SECTION_\nPes\xc3\xa4pallo\n_START_PARAGRAPH_\nPes\xc3\xa4pallossa Kisa-Veikkojen naisten joukkue pelasi 1970-luvulla SM-sarjassa. Miesten joukkue pelasi parhaimmillaan ykk\xc3\xb6ssarjassa ja oli 1980-luvulla l\xc3\xa4hell\xc3\xa4 SM-sarjaan nousua.'